JohanHeinsen/ENO huggingface dataset:
Odense Adresse-Contoirs Efterretninger, 1832-03-08
Alle og Enhver, som maatte have noget at fordre hos Cecilie Rasmussen af Westeraabye Kroe, anmodes om at opgive og godtgjøre saadant for Undertegnede som hendes beskikkede Værge, ligesom og de, som maatte være hende noget skyldig, anmodes om at afgjøre saadan deres Skyld med mig. Faaborg den 20 Febr. 1832. M. Conradsen.
Odense Adresse-Contoirs Efterretninger, 1832-03-08
Jfølge allernaadigst Bevilling af 22 dennes, der læses inden Baag Herreds Ret og den Kongelige Lands=Over- samt Hof= og Statsret, indkaldes herved sub poena præclusi et perpetui silentii med Aar og Dags Varsel, alle de, som formene sig at have noget at fordre i afgangne Etatsraad Ridder Johan Christian Ryberg paa Frederiksgave, hans Boe, til at fremkomme med deres Paastand og saadant deres havende Krav inden foreskrevne Tids Forløb for undertegnede Skifteforvalter at anmelde og beviisliggjøre. Baag Herredskontoir Assens den 29 Febr. 1832. Sundorph.
Odense Adresse-Contoirs Efterretninger, 1832-03-09
61 Aargang. No 43. Fyens Stifts Kongelig allene privilegerede. og Adresse-Avis Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1832-03-09
Redigeres, trykkes og udgives i Odense, af Søren Hempel, Kancellieraad. Fredagen. 9 Marts 1832. Jndhold. Om Krig og Fred (Ancona besat af de Franske). Jtalien (Legationen Velletris Oprettelse). Portugal.
Odense Adresse-Contoirs Efterretninger, 1832-03-09
Frankerig (Sørgefesten den 21 Januar atter afskaffet af de Deputerede). Tydskland. Preussen. Pohlskerussiske Anliggender. Cholera. Udenlandske Blandinger. - Fædrelandet. Offentlig Foranstaltning. Videnskabelighed. Blanding. Om Krig og Fred.
Odense Adresse-Contoirs Efterretninger, 1832-03-09
Efter den preussiske Statstidende havde Man den 29 Februar i Wien tilforladelig Efterretning om: at den franske Expedition, bestaaende af 1 Linieskib og 2 Fregatter, den 23 s. M. er ankommen til Ancona, og har sat to Batailloner Tropper iland, hvilke strax besatte Staden. De pavelige Tropper bleve afvæbnede; dog var Citadellet endnu ikke overgivet til de Franske. Med spændt Forventning imødesaae Man nye Efteretninger.
Odense Adresse-Contoirs Efterretninger, 1832-03-09
J Rom saavelsom i Wien er denne Expedition ikke synderlig velkommen, da Man deraf befrygter Kollisioner, hvorved baade den almindelige Afvæbning kunde forsinkes og Enropas Fred sættes paa Spil."Lige saa godt skrives der fra Wien - kunde det falde Rusland og Preussen ind, at udruste og tilskikke Paven Expeditioner imod hans Villie. Koureervexlingen er derfor overordentlig. Den kommanderende General, Grev Radetzki, koncentrerer de østerrigske Korps, for i Nødsfald at have Alt i Beredskab til Krig, og Gouvernøren i Mantua, Sabregondi, ventedes til Bologna i Egenskab af østerrigsk Gouvernør i de 4 Legationer." Foruden Østerrigs og Pavens Protest imod den franske Bistand, har den Sidste grebet til de geistlige Vaaben, ved af Kardinal v. Latil at modtage en officiel Meddelelse, om den unge Konge af Frankerig, Henrik Vs afholdte første Kommunion, hvortil Hs. Majestæt, som den allerkristeligste Konge og Kirkens ældste Søn, just havde valgt Aarsdagen efter Hs. Helligheds Tronbestigelse. Jmidlertid har Man, hverken i Paris eller Wien, endnu opgivet Haabet om, at Alt jo vil kunne afgjøres paa den diplomatiske Vei, og den franske Koureer vil vide, at Fyrst v. Metter nich slet ikke seer den franske Expedition med ugunstige Øine. Journal des Debats finder det heller ikke passende, at Østerrig skulde være den eneste Ordner af de italienske Anliggender; men mener, at Frankerig fælleds med det bør udføre en Voldgiftsmands Rolle imellem Paven og hans Undersaatter, hiint som Repræsentant for Statsmagtens og dette for Frihedens Princip. Globen venter og, at den franske Expedition, ved at forebygge en Borgerkrig i Jtalien og sikkre Legationerne de politiske Forbedringer, vil hindre en almindelig Brand. J Livorno seer Man Tingen fra en anden Side, og venter intet Godt af en saa blandet Mægling, hverken for Kirkestatens Rolighed eller Fredens Bevaring. Jdet brittiske Overhuus har Grev Aberdeen ogsaa spaaet de bedrøveligste Følger af den treefarvede Fane i Jtalien, som udenfor Frankerig stedse havde Ødelæggelse og Krig i sit Følge." Derimod haabede Grev Grey det bedste for Europas Fred af den gode Forstaaelse imellem Engelland og Frankerig "Angaaende Jndblandingsprincipet, da taalte det Undtagelser, saa ofte en Stat følte sig truet ved Begivenhederne i Nabostaterne."
Odense Adresse-Contoirs Efterretninger, 1832-03-09
Ved Toulon samles endnu stedse flere Tropper, hvilke dog, ved det franske Kabinets bekjendte Fredelighed, lige saa snart turde være bestemte til Algier eller Grækenland, som til Jtalien. Af den bortseilede Expedition ere to Transportskibe, Kometen og Karavanen, formedelst Havarie i en opkommen Storm, vendte tilbage til Toulon. Paa en Note fra den franske Regjering om, ikke at blande sig i Striden mellem Don Pedro og Don Miguel, skal det spanske Hof have svaret: "at da det har erkjendt den Sidste som Konge af Portugal, maa det og beskytte ham imod Enhver, som vilde frarive ham Kronen." Overalt grue de Apostoliske ved Tanken om, at Spanien paa begge Sider skulde blive omgivet af konstitutionelle Stater. Som en Følge heraf hersker en almindelig Troppebevægelse i Spanien; alle Officerer ere beordrede til deres Regimenter, og den Hær, som skal opstilles paa den portugisiske Grændse, anslaaes allene til 60,000 Md. Spanien forudseer i dette Tilfælde ogsaa en Krig med Engelland, uden at frygte den, da det (efter den hengivne Gazettes Forsikring) har Jntet, men Engelland derimod Meget at tabe. Kaperbreve imod brittiske Handelskibe skulle alt være sendte til Cuba og de spanske Konsuler i de Forenede Stater, i Tilfælde af Angreb fra Engellands Side. Som en Følge af hine Rustninger, ere de spanske Statspapirer faldne i Paris. Ogsaa skal det være i Værk, at samle et fransk Observationskorps ved Pyrenæerne, over hvilket Marskal Clauzel er bestemt at føre Kommanden. Jkke destomindre melder Monitøren af 26 Februar Grev v. Raynevals Udnævnelse til Ambassadeur, hos Hs. katholske Majestæt, et Valg som Koureren finder, mistænkeligt fra mere end een Side, da Greven spilte en saa virksom Rolle under Polignat, og mindst burde sendes til Madrid, der kan ansees som Middelpunktet for alle carlistiske Opspind. gjør
Odense Adresse-Contoirs Efterretninger, 1832-03-09
J Haag venter Man endnu det bedste Udfald af GrevOrlows Mission, og støtter Haabet paa de Maaltider, han har bivaanet, saavel ved flere fremmede Diplomater som ved Hoffet. Fra Warschau bemærkes ligeledes, at efter flere Troppers befalede Afmarsch til det Jndre af Rusland, vil der kun blive i Alt 70,000 Md. Russer tilbage i Pohlen.
Odense Adresse-Contoirs Efterretninger, 1832-03-09
I Allgem. Zeitung læses et nyt Forsvar for Ruslands Politik imod den beskyldning, som om den skyede Lyset og vilde fiske i rørt Vand. "Men - hedder det – med nogen Følelse af Ret og billighed kan Man dog ikke vente af Keiseren, at han, uden mindste Hensyn til Traktater eller Slægtskabs Baand, skulde underskrive et under hele Europas Garantie oprettet Riges Nederlandenes) Udstykning. Disse Hensyn have deres Grund i en reenmoralsk Hengivenhed, og ikke i nogen kold beregnet Jnteresse, da Rusland ingen Fordeel kan vente af en Fastlandskrig. Man maa derfor ikke undre sig, naar alle med Juli=Revolutionen beslægtede Journaler paatage sig at sværte det russiske Kabinets Hensigter og advare Nationerne for dets Overvægt, da de enten ledes af blind Lidenskab, eller selv ønske at oppuste til Krigen" o. s. v.
Odense Adresse-Contoirs Efterretninger, 1832-03-09
Jtalien. Paven har oprettet en ny Legation i Velletri, hvilken Stad, forhen stod under Kardinal-Biskoppens særskilte Bestyrelse. For de andre 4 Legationer har Kardinal Albani oprettet et provisorisk Tribunal, for at undersøge og straffe Majestæts forbryderne og Oprørerne. Med nogle Jndskrænkninger ere de sædvanlige Karnevals=Lystigheder i Rom tilladte.
Odense Adresse-Contoirs Efterretninger, 1832-03-09
Portugal. J Paris hverves endnu bestandigt Frivillige til at skikkes efter Expeditionen imod Portugal, uden at Politiet lægges videre Mærke dertil, og til London indstrømme Penge til at fragte Skibe og indkjøbe Krigsforraad saavel for Don Pedro som Don Miguel. Den Førstes Eskadre skal kun have været 8 Dage underveis til Tercera og have taget to portugisiske Skibe. Hans Manifest og Dronning Marias Proklamationer skulle være udbredte i Landet ved forseglede Flasker, som udkastedes paa Kysten. Et Skib fra Madeira har overbragt 60 fangne Soldater til Lissabon. Jmod alle Udlændinge tages strænge Forholdsregler. Stemningen i Lissabon er for Resten ikke god. Derimod have Seminaristerne i et Kloster i Braga, 258 i Tallet, tilbudet sig at gjøre Tjeneste som Frivillige.
Odense Adresse-Contoirs Efterretninger, 1832-03-09
Frankerig.
Odense Adresse-Contoirs Efterretninger, 1832-03-09
De Deputeredes Kammer har igjen forkastet Pairskammerets Amendements til Lovudkastet og 21 Januars Sørgefest, og med 262 imod 26 Stemmer antaget dens Afskafselse. Denne Overeenstemmelse synes dog intet Beviis forden Paastand: at Frankerigs nærværende Tilstand kun skulde være at betragte som en nødtvungen Vaabenstilstand. Den Deputerede Hr. Thierry=Poux har udmeldt sig af Kammeret, "for som han skriver til Præsidenten - ikke at være Medskyldig i en Majoritet, som kun er Halen af et fordærveligt og antinationalt Ministerium.
Odense Adresse-Contoirs Efterretninger, 1832-03-09
J Budgettet er Observatoriet og det Kongelige Bibliothek, ogsaa bleven betænkt, hvilket sidste skal være i saa trængende en Tilstand, at en Mængde Bøger, maae henligge uindbundne. Overalt vistes en lidet roesværdig Knaphed i Videnskabelighedens Gebeet, naar undtages, at 20,000 Fr. bevilgedes til en fransk Søeofficeers Reise, for at undersøge Nilens Udspring. Derimod blev Hr. Beauxegard udleet, fordi han vilde have de Summer, som tilsættes paa vilde Dyr, anvendt til nyttige Planters Dyrkning, og afbrudt af en Kollega med den staae Spot: ". Exempel til Kartofler, som 1793 i Thuillerierne." Til Arbeidet paa Vendome-Støtten blev bevilget 30,000 Fr., i hvilken Anledning Man underrettedes om, at Napoleons Statue, som skal zire dens Spidse, vil blive opstilt i October eller November. Blandt de tildeels latterlige Ansøgninger hørte en om at lade Spanien aftræde de baleariske Øer som Godtgjørelse for de samme ydede Forskud, og et andet om at bemyndige Kammeret til at opløse Ministeriet. En Præst anbefalede almindelige Bod og Festdage, som det eneste useilbare Middel imod Cholera. Det carlistiske Partie bliver daglig dristigere. J Lavalette, en lille Bye ved Toulon, have de omhugget Friheds træer. Desmere ere Liberale udsatte for Forfølgelser. Saaledes blev en bekjendt Forfatter, Hr. Briquet (Udgiver af Bladet Bevægelsen") forleden overfaldet af 6 Personer paa Gaden, og arresteret af Politiesergeanterne, da han trak en Pistol op af Lommen til sit Forsvar. Siden er han dog sat paa frie Fod igjen.
Odense Adresse-Contoirs Efterretninger, 1832-03-09
Tydskland. J den bayerske Rhinkreds bliver Stemningen stedse betænkeligere, hvorfor flere Regimenter ere beordrede dertil fra München og Würzburg. Det Mærkeligste ved den nystiftede Presseforening er, at den finder Subskribentere, ikke blot mellem de Lærde, men ogsaa i Borgerstanden. Det er strængelig forbudt de Studerende i München at indtræde i Foreningen. Landdags=Kommissairen har opfordret Stændernes Forsamling i Cassel til, snart at tilendebringe Forhandlingen om det forelagte Udkast til en Presselov, da Censoren over Tidsskrifter har søgt at blive entlediget fra sit sure Embede og Enhver krymper sig for det. Endnu nogle Uger var det længste, at det kunde gaae saaledes hen. - Et Festmaaltid, som holdtes af et talrigt Selskab i Göttingen paa Vicekongens Fødselsdag, blev ubehageligt forstyrret derved, at den tilstædeværende Prorektor i Forening med Politiedirektoren ikke kunde taale, at Marseillermarschen (som dog aldrig er forbudt) spilledes; men pludselig reiste sig og paabød Stilhed, hvilken da og fra det Øieblik afløste den forrige Munterhed!
Odense Adresse-Contoirs Efterretninger, 1832-03-09
Preussen. J den nu publicerede almindelige Beregning over Finantserne for Aaret 1832 ere Stats=Jndtægterne anslaaede til 51,287,000 Rdlr., hvorunder Revenuerne af Fyrstendommet Neuschatel ere beregnede med et Overskud af 26,000 Rdlr. Under Udgivtsposterne ere de vigtigste: Renter og Afdrag paa Statsgielden 10,890,000 og Krigsministeriet 22,798,000 Rdlr. Til overordentlige Udgivter og Reservekapitalens Forøgelse er bestemt 1,711,000 Rdlr. Den bliver altsaa knap 16 Millioner tilbage til de andre Ministerier, Pensioner og Statstyrelsens øvrige Grene.
Odense Adresse-Contoirs Efterretninger, 1832-03-09
Til Erindring om Fyrstendommet Neuschatels Befrielse for Rebellerne, hvilke i Aaret 1831 søgde at omstyrte dets Regjering, har Hs. Majestæt, som souverain Fyrste over Neuschatel og Valengin, stiftet et allene i denne Anledning gjeldende Hæderstegn, bestaaende af en Sølvmedaille, der bæres i et Baand af Preussens og Neuschatels forenede Farver.
Odense Adresse-Contoirs Efterretninger, 1832-03-09
Pohlskerussiske Anliggender. Det keiserlige Ukas af 13 Decbr. 1830, hvorved Gouvernementerne Minsk, Wolhynien og Podolien erklæredes Krigstilstand, er nu ophævet, og alle Sager, som angaae Oprørerne, skulle staae under Overanføreren for den første Armee. J Kurland er Adelen og samtlige Beboere desuden tilkjendegivet Keiserens høieste Velbehag for den i Farens Dage udviste Troskab, Tapperhed og Standhaftighed.
Odense Adresse-Contoirs Efterretninger, 1832-03-09
J Warschau er nedsat en overordentlig Kommission, som skal anstille Undersøgelse over de under Urolighederne bortkomne Summer af offentlige Fonds, hvorfor endnu intet Regnskab er aflagt. Den bekjendte Peter Wyseski er ikke død, men ført til Fæstningen Bobruisk. Af Landbuddene befinde sig Nitten og af Senatorerne Fire fængslede i Karmeliterklosteret i Warschau, som formodentlig efter Fyrst Paskewitschs Tilbagekomst ville blive stillede for en Krigsret. De ved Universitetet ansatte Professorer hæve siden Septbr. f. A. ingen Løn meere. En Reisende, som nylig har været i Warschau, skildrer Tilstanden her aldeles forandret. "Jeg befandt mig - hedder det - saa fremmed som i Konstantinopel; alle Bekjendtere ere adsplittede, Universitetet lukket, sandsynlig for aldrig meere at aabnes, Bibliotheket indpakkes, for efter Forlydende at bringes til Moskau. &c.
Odense Adresse-Contoirs Efterretninger, 1832-03-09
Den forhenværende Direktor for den pohlske Bank, GrevJelski, har i Pariser Blade bekjendtgjort, at alle Bidrag, som udenlandske Deeltagere i Engelland, Frankerig og Tydske land havde tegnet til det under Navn af pohlske Subst dier aabnede Laan af 60 Millioner pohlske Gylden, hvormed standsedes, da Pohlens Stjerne gik under, strax ere tilbagebetalte, hvisaarsag Enhver, som endnu ikke maatte have faaet samme, har at henvende sig til det Handelshuus, hvorhan har ydet sit Jndskud. Det er skjønt, saaledes at see pohlsk Redelighed parret med pohlsk Tapperhed. J Lyon vistes en ubeskrivelig Enthusiasme for de første gjennemdragende Kolonner af Pohlakker. Over 60,000 Mennesker vare paa Benene; de pohlske og franske Faner faaes sammen vundne i broderlig Forening; ved et glimrende Maaltid udbragtes Skaaler af følgende Jndhold: skulde Vi ligge under en lignende Kamp, hvor fandt Vida Venner, som optog Os, Bag Os er det store Verdenshav. Men kunne Vi vel skue tilbage paa Farens Dag, saalænge en Lystribe sees paa Himlen af det pohlske Friheds Nordlys, Ne fremad, kun saaledes gjengive Vi Pohlakkerne deres Fædreland!" Man skal siden have fundet det raadeligt, ikke at og lade flere af de endnu forventede Kolonner drage igjennem denne Stad.
Odense Adresse-Contoirs Efterretninger, 1832-03-09
Cholera. Nu begynder Sotten at gjøre Fremskridt i London; thi den 1 Marts beløb Antallet af Syge sig til 174 og af Døde til 108. J Bristol skal den ogsaa have yttret sig. Det var i det medicinske Selskab afholdte Møde den 20 Febr. at Dr. Johnson, som selv har iagttaget Cholera i Jndien, erklærede, at den nu i Engelland herskende Sygdom ikke har mindste Lighed med hiin. Den er ikke kontagiøs (smitsom, men endemisk, det vil sige har sin Grund i Armosphæren og Jordens Uddunstninger, og ligner ganske den af Sydenhambeskrevne Epidemie fra 1669.
Odense Adresse-Contoirs Efterretninger, 1832-03-09
Udenlandske Blandinger. Storbrittannien. Marqvis v. Londonderry overleverede ogsaa ved sidste Lever en Adresse imod Reformbillen fra Haandværksdrengene i Derry. Da Hs. Majestæt saae den, gav han det korte, lakoniske Svar: "heel unge Raadgivere, Mylord!
Odense Adresse-Contoirs Efterretninger, 1832-03-09
Preussen. J Aachen har Man opgivet Haabet om at faae Paganini at høre, da den, som under dette Navn var ankommet dertil, er befundet at være – en Hestehandler.
Odense Adresse-Contoirs Efterretninger, 1832-03-09
Pohlen. Paa mange Steder her i Riget er udbrudt en dræbende Sygdom imellem Hestene.
Odense Adresse-Contoirs Efterretninger, 1832-03-09
Tyrkiet. Nu hedder der (ikke blot i den Nürnberger Korrespondent, men ogsaa i Hamborg) efter Breve fra Triest, at Jbrahim Pascha er aldeles slaaet ved St. Jean d'Acre, 2000 Egypter gaaede over, og Flaaden ilde tilredt vendt tilbage til Alexandrien, hvor Alt var i Bestyrtelse. Stadfæster dette sig, er det nok ude med den hele Uafhængigheds=Plan, hvorpaa Vicekongen i saa mange Aar har arbeidet.
Odense Adresse-Contoirs Efterretninger, 1832-03-09
Fædrelandet. Offentlig Foranstaltning. Den i sin Tid resignerede Pastor Grundtvig har erholdt kongelig allernaadigst Tilladelse til at holde danske Eftermiddags-Prædikener i Frederiks tydske Kirke paa Christianshavn. Den første af disse Prædikener holdt han i Søndags Eftermiddag over Dagens Evangelium for en overordentlig talrig Forsamling, og Statstidendens Redaktør, der med Opmærksomhed hørte den, bevidner, at der ikke i Prædikenen var mindste Spoer af nogensomhelst Polemik, ligesom der blandt den talrige, saare forskjellige, Forsamling af alle Stænder herskede, den uforstyrrede Ærefrygt, der skyldes Guds Huus, den Rolighed og Orden, den Agtelse for religiøs Fred, der stedse saa hæderligen har karakteriseret Hovedstadens Publikum. Til Slutning takkede Taleren Hs. Majestæt Kongen, der havde understøttet ham paa hans tornefulde Bane, formildet hans Livs mørke Timer og skjænket ham Tilladelsen til herefter at forkynde Herrens Ord for en Menighed, der kun ved usynligt, Baand er knyttet til ham."
Odense Adresse-Contoirs Efterretninger, 1832-03-09
Lindbergiana.
Odense Adresse-Contoirs Efterretninger, 1832-03-09
De hidtil i Hr. Magister Lindbergs Bopæl ved Kalkbrænderiet holdne Konventikler ere nu ophørte, ligesom Man ogsaa har den Fornøielse at kunne tilføie, at de ikke ville blive fortsatte i det, som det heed, af Hr. Grosserer J. Holm leiede Lofts Lokale paa Christianshavn. (Kbhyst.)
Odense Adresse-Contoirs Efterretninger, 1832-03-09
Videnskabelighed. J Quarterly Review omtales med Agtelse den nye Concordantz til de bebraiske Skrifter, hvis Forfatter er den ved sin Grundighed og sjeldne Lærdom udmærkede Hr. Cohen, Katechet ved det mosaiske Troessamfund i Odense, Værket har det Fortrin fremfor Buxtorfs og Calasius's, at de heelt igjennem er punkteret og indeholder Egnenavne og Partikler. Forfatteren har nydt den Naade at understørtes til Værket af Hs. Majestæt Kongen af Danmark. En Deel af Manuskriptet, som er overmaade ziirligt skrevet, er overdraget en Boghandler i Leipzig, der vil udgive det, naar en for den lærde Litteratur, gunstigere Periode indtræffer. Blanding. J Aarhuus-Avisen Nr. 56 var meddeelt en omstændelig Beretning om en overordentlig Høitidelighed ved en navngiven Skomagers Guldbryllup i Veile. Men det Værste er, at i Avisen herfra nu erklæres: "at ikke et Ord i hele Beretningen er sandt. Her har slet intet Guldbryllup været, heller ikke existerer her nogen Skomagermester af det i Fortællingen anførte Navn.
Odense Adresse-Contoirs Efterretninger, 1832-03-09
Kjøbenhavns Børs-Kours den 6 Marts 1832. Hamb. 2 M. - k. S. 214. Spec. 211. solgt til 12 Mk. 10 1/2 s. Norske Spec. Sedl. pr. 100 Sp. 152 1/2 a 155 Rbd. Sedl. Sv. Sedl. pr. Rd. 45 a - s. T. 4 pCt. Kongel. Obligationer, (u. Rente) 90 a 90 1/2 R. Sedl. Dito over 2000 pr. Stk. - S. Dito. dito 84 a 84 1/2 Bco.
Odense Adresse-Contoirs Efterretninger, 1832-03-09
Nation. Obl. af Laan 4 Febr. 1820) 102 a 102 1/2 Rbd. r. S. Dito 107 1/2 a 108 Rbd. Sedl.
Odense Adresse-Contoirs Efterretninger, 1832-03-09
4 pCt. uopsigelige RigsbankOblig. 100 a 100 1/2 Rbd. r. S. 6 PCt. norsk Laan 105 - B. 4 pCt. dito dito - 4 - Bco 4 pCt. nye norske Oblig, lydende paa r. S. 100 a - r. S. 4 pCt. uopsigel. norske Stats Obligat. 59 a - Rd. Bco. 3 pCt. nye danske Oblig. (1 L. St. 14 Bcomk.) 64 a 64 1/2 L. St. Asiatiske Aktier - 2 - i Sedl. Bank-Disconto... 4 pCt.
Odense Adresse-Contoirs Efterretninger, 1832-03-09
Ved Tallotteriets 1180 Trækning i Wandsbeck udkom: Spørgsmaal. Gives der intet probat Middel til engang at see det Offentlige befriet for en vis bekiendt Person, som nu i en Række af Aar snart daglig tumler igjennem Gaderne og forstyrrer Roligheden med et Hujen og Brølen, styggere end noget Umælende, stedse fulgt af en Skare, hvis Ører kildres ved de Skjældsord og Pøbel-Uteerligheder, hvormed han anfalder saavel Huus beboerne som Forbigaaende.
Odense Adresse-Contoirs Efterretninger, 1832-03-09
Den i mange fleres og eget Navn Spørgende er Udgiveren.
Odense Adresse-Contoirs Efterretninger, 1832-03-09
AVERTISSEMENTS. Christelig Kirketidende. No. 1 og 2 er udkommen og erholdes paa Adressekontoiret, naar der subskriberes paa Fortsættelsen. Prisen er 3 Mark Tegn Qvartalet.
Odense Adresse-Contoirs Efterretninger, 1832-03-09
Subskribenterne paa Kommissionens Beretning om Odense Fattigvæsen anmodes at afhente hos Kassereren paa Fattiggaarden deres Exemplarer, mod Erlæggelse af 12 s. for et uheftet eller 14 s. for et heftet Exemplar. Jkke-Subskribenter betale 4 s. mere.
Odense Adresse-Contoirs Efterretninger, 1832-03-09
Kommissionen for Odense Fattigvæsen. Da Veien til Hunderup over den saakaldte Langebroe ved Munkemose er en Hunderup Jordbrugere og Beboere allene bevilget Vei, og Hunderup Byes Beboere desaarsag allene har maattet bekoste Broens Jstandsættelse, saa bekjendtgjøres, at Ledet nu for Fremtiden er under Laas, og Veien saaledes spærret for al privat Kjøren og Riden. Hunderup den 8 Marts 1832. Paa Beboernes Vegne Knud Nielsen, Sognefoged.
Odense Adresse-Contoirs Efterretninger, 1832-03-09
Skibsleilighed til Kjøbenhavn. Skipper Anders Steffensen afgaaer bestemt Dagen efter Markedet, da han allerede har antaget den største Deel af Ladningen. For Gods og Passagerer melder man sig hos Mægler Brown
Odense Adresse-Contoirs Efterretninger, 1832-03-09
Skipper Joh. Anderskou i Odense afseiler til Kjøbenhavn snarest muligt, og medtager Fragtgods og Passagerer. Man melder sig hos Skipperen, boende uden for Nørreport, For en ugivt Gartner, der kan forevise paalidelige Skudsmaal for Duelighed og god Opførsel, er en Kondition ledig strax eller til første Mai paa en Herregaard i Egnen af Svendborg. Adressekontoiret anviser.
Odense Adresse-Contoirs Efterretninger, 1832-03-09
Til Underretning for Blomsterelskere er paa Adressecontoiret, indlagt en Fortegnelse over Blomsterfrøe, Planter og Løg m. m., som kan erholdes hos Mørch, botanisk Gartner i Kjøbenhavn.
Odense Adresse-Contoirs Efterretninger, 1832-03-09
Paa Dallund sælges Humlestænger, Efter vedkommende Reqvirents Forlangende bekjendtgjøres herved, at der ved den til den 15 d. M. berammede Auction paa Komediehuset bliver bortsolgt en holstensk Vogn med 2 lakerede Stole og et Eenspænder=Seeletøi, nogle Seng= og Gangklæder, adskillige nye Meubler, 6 Stkr. Hørlærred, samt et Partie Jssenkram= og Manufakturvarer. Reimuth. Odense den 9 Marts 1852.